Perinnöt

Perinnöt ovat perittäviä pahamaineisia nimiä, jota kantavat ovat yleensä jollakin tapaa merkittäviä henkilöitä. Yleisin ja tunnetuin näistä on D:n perintö, jota kantaa Ne Pecessä moni sisukas kaveri, tunnetuimpana esimerkkinä merirosvokuningas Gol D. Roger. Todellisuudessa perinnöt eivät kuitenkaan rajoitu tähän.
== Muita perintöjä sekä tuntemattomat perinnöt ==
D:n perintöä kantaa usein myös henkilöt, joiden ei yleisesti tunneta sitä kantavan. Yksi hyvä esimerkki tästä on Ma D. Monk Urouge, yksi väkevimmistä piraateista.
D:n perinnön lisäksi on olemassa Å:n perintö, jota mm. kantaa Pyhä Charl Å. Ss (ent. Pyhä Charlåss). Tämä on tietenkin mahdollista vain Taivaslohikäärmeiden vaikutusvallan vuoksi.
== Perinnönvapaus-aloite ==
Piraattien historian aikana on moneen kertaan todistettu kuinka D-nimeä kantavat ovat päässeet korkealle, selviten mitä mahdottomimmistakin vastoinkäymisistä. Tämä on herättänyt keskustelua perinnöttömien piraattien keskuudessa siitä, onko tämä nykymaailmassa tasa-arvoisuuden mukaista. Moni piraatti, joka unelmoi Grand Linen valloituksesta, aarteista ja pitkästä seikkailusta, kokee että todellinen menestyminen on hyvin pienestä kiinni, eikä tätä tarjota kuin harvoille onnekkaille nimen perijöille.
Tästä sai alkunsa "Perinnönvapaus"-aloite, jonka tarkoituksena on tehdä merirosvojen ajasta tasa-arvoisempi. Aloitteen ideana on saada läpi laki, joka sallisi jokaiselle piraatille bountysta tai tunnettavuudesta huolimatta nimen, eli perinnön hankkimisen, muuttamisen tai poistamisen. Aloitteeseen on kerätty jo paljon nimiä ympäri maailman eri meriä, ja asia on etenemässä Maailmanhallitukselle, sekä sitä kautta Viidelle Johtotähdelle. Mikäli laki menee läpi, saisi perinnön vaihdettua kaikissa Maailmanhallituksen konttoreissa, sekä kätevästi myös netissä.
Viidellä Johtotähdellä on omat pelkonsa lain sallimisesta. Yksi huoli on mm. se, että lain hyväksymisen aiheuttama perintöbuumi olisi todellinen uhka Taivaslohikäärmeille, mikäli D:n nimeä kantavia alkaa olla joka nurkalla. Johtotähdet ovat toki ottaneet myös huomioon sen, että perintöjen suurella määrällä ei välttämättä ole mitään vaikutusta käytännössä, ja kysymys on vain viattomista lisänimestä.
Se, mahdollistaisiko laki useamman perinnön kantamisen, on vielä epäselvää, mutta käytännössä se tarkoittaisi, että henkilön nimi voisi olla esimerkiksi Monkey D. D. Dragon.
Category:Termit